CELEX: 22020D1459
Language: hr
Date: 2018-04-27 00:00:00
Title: Odluka zajedničkog odbora EGP-a br. 99/2018 od 27. travnja 2018. o izmjeni Priloga XX. (Okoliš) Sporazumu o EGP-u [2020/1459]

15.10.2020   
               
               
                  HR
               
               
                  Službeni list Europske unije
               
               
                  L 340/34
               
            
         ODLUKA ZAJEDNIČKOG ODBORA EGP-A
         br. 99/2018
         od 27. travnja 2018.
         o izmjeni Priloga XX. (Okoliš) Sporazumu o EGP-u [2020/1459]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
         budući da:
         
                     (1)
                  
                  
                     Uredba (EU) 2017/2392 Europskog parlamenta i vijeća od 13. prosinca 2017. o izmjeni Direktive 2003/87/EZ kako bi se nastavila postojeća ograničenja područja primjene za zrakoplovne djelatnosti i pripremila provedba globalne tržišno utemeljene mjere od 2021. (1) treba se uključiti u Sporazum o EGP-u.
                  
               
                     (2)
                  
                  
                     Ova Odluka Zajedničkog odbora ne utječe na autonomiju ugovornih stranaka u pogledu međunarodnih pregovora o klimatskim promjenama, osobito u kontekstu Okvirne konvencije Ujedinjenih naroda o promjeni klime i Kyotskog protokola ili bilo kojeg drugog međunarodnog sporazuma o klimatskim promjenama, osim u pogledu aspekata relevantnih za europski sustav trgovanja emisijama (EU ETS) koji su uključeni u Sporazum o EGP-u. Međutim, države EFTA-e dužne su uzeti u obzir obveze koje su preuzele Sporazumom o EGP-u. Svaka država EFTA-e odgovorna je za provedbu politika i mjera za ispunjavanje svojih međunarodnih obveza na temelju Okvirne konvencije Ujedinjenih naroda o promjeni klime, Kyotskog protokola i svih drugih međunarodnih sporazuma povezanih s klimatskim promjenama.
                  
               
                     (3)
                  
                  
                     Proračunska pitanja nisu dio Sporazuma o EGP-u. O financijskim doprinosima država članica EFTA-e državama članicama EU-a pregovara se putem financijskih mehanizama EGP-a. Stoga se primjenom odredaba Direktive 2003/87/EZ Europskog parlamenta i Vijeća (2) u pogledu tih pitanja i primjenom kriterija za raspodjelu određenih postotaka ukupne količine emisijskih jedinica namijenjenih prodaji na dražbi, predviđenih za raspodjelu određenim državama članicama EU-a, u skladu s člankom 10. stavkom 2. točkama (b) i (c) Direktive 2003/87/EZ i prilozima II.a i II.b toj direktivi ne dovodi u pitanje područje primjene Sporazuma o EGP-u.
                  
               
                     (4)
                  
                  
                     Prilog XX. Sporazumu o EGP-u potrebno je stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            U točki 21.al (Direktiva 2003/87/EZ Europskog parlamenta i Vijeća) Priloga XX. Sporazumu o EGP-u dodaje se sljedeća alineja:
            
                        „—
                     
                     
                        
                           32017 R 2392: Uredbom (EU) 2017/2392 Europskog parlamenta i Vijeća od 13. prosinca 2017. (SL L 350, 29.12.2017., str. 7.).”
                     
                  
         
            Članak 2.
            Vjerodostojni su tekstovi Uredbe (EU) 2017/2392 na islandskom i norveškom jeziku koji se objavljuju u Dodatku o EGP-u Službenom listu Europske unije.
         
         
            Članak 3.
            Ova Odluka stupa na snagu 28. travnja 2018., pod uvjetom da su podnesene sve obavijesti iz članka 103. stavka 1. Sporazuma o EGP-u (*1).
         
         
            Članak 4.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
         
         
            Sastavljeno u Bruxellesu 27. travnja 2018.
            
               
                  Za Zajednički odbor EGP-a
               
               
                  Predsjednik
               
               Claude MAERTEN
            
         
         
            (1)  SL L 350, 29.12.2017., str. 7.
         
            (2)  Direktiva 2003/87/EZ Europskog parlamenta i Vijeća od 13. listopada 2003. o uspostavi sustava trgovanja emisijskim jedinicama stakleničkih plinova unutar Unije i o izmjeni Direktive Vijeća 96/61/EZ (SL L 275, 25.10.2003., str. 32.).
         
            (*1)  Ustavni zahtjevi nisu navedeni.
      
      
         
            Izjava država EFTA-e uz Odluku br. 99/2018 o uključivanju Uredbe (EU) 2017/2392 u Sporazum o EGP-u
            U Uredbi (EU) 2017/2392 navedeno je da bi prihode dobivene od prodaje emisijskih jedinica na dražbi trebalo upotrijebiti za borbu protiv klimatskih promjena. Države EFTA-e primjenom te odredbe ne dovode u pitanje područje primjene Sporazuma o EGP-u.